Friidrett under Sommer-OL 1896

Friidrett i Sommer-OL 1896. Det var tolv grener på det olympiske friidrettsprogrammet i de første moderne olympiske lekene 1896 i Athen. Alle grenene ble gjennomført på Panathinaiko Stadium bortsett fra maraton som kun hadde målgang på stadionet. Friidrettøvelsene ble avviklet mellom 6. og 10. april (ifølge den gregorianske kalender). Det var 63 deltakere, alle menn, fra ni nasjoner, hvilket gjorde friidretten til den mest internasjonale av lekenes ni øvelser. Den amerikanske troppen på ti mann dominerte stort og vant hele ni olympiske titler av tolv mulige. Tross deltakere fra ni land ble det ikke satt noe verdensrekorder i friidrettgrenene. En årsak kan ha vært banens ovale utformning med svært krappe svinger (radius på 15 m) som gjorde det vanskelig å holde farten i svingene. Banen målte 333,33 m og hadde et svært løst grusdekke. 

Et heat på 100 meter sprint var den første konkurransen i lekene og vinneren av det første heatet, Francis Lane, kan sies å være den første olympiske vinneren. James B. Connolly var den første olympiske mester i moderne tid, han vant tresteg-konkurransen med et hopp på 13,70 meter. Connolly gjorde det også bra i de andre hoppøvelsene, han ble nummer to i høyde og kom på tredjeplass i lengdehopp.

Thomas Burke, også han fra USA vant to olympiske titler, 100- og 400 meter og Teddy Flack vant begge mellomdistanseløpene på 800 og 1500 meter. Robert Garrett vant både diskos og kulestøt og kom på andreplass i lengde og høyde.

Medaljer

100 m

Thomas Burke løp på 11,8 (OR) i semifinalen.

400 m

800 m

Teddy Flack løp på 2.10,0 (OR) i semifinalen

1 500 m

110 m hekk

Maraton

Den italienske utøveren Carlo Airoldi gikk til fots fra Milano til Athen for å være med på maratondistansen, men ble nektet start.

Høyde

Stavsprang

Lengdehopp

Tresteg

Kulestøt

Diskos

Eksterne lenker
 Resultater og profilside  på sports-reference.com

 
Friidrett under sommer-OL
Friidrett i Hellas